Casa privata per le SS
Casa privata per le SS (), u međunarodnoj distribuciji poznat i kao SS Girls (), je italijanski igrani film snimljen u režiji Bruna Matteija i premijerno prikazan početkom 1977. godine. Po žanru je erotska drama, velikim dijelom inspirirana filmom Salon Kitty iz prethodne godine. Radnja se događa u nacističkoj Njemačkoj pred kraj Drugog svjetskog rata, a protagonisti su grupa od 10 prostitutki koje su nacističke tajne službe regrutirale kako bi u elitnom bordelu špijunirale svoje klijente - pripadnike nacističke elite osumnjičene za izdaju. Casa privata per le SS, slično kao i KZ9 - Lager di sterminio, pripada eksploaticijskom žanru nazisploitation filmova, te se odlikuje mješavinom eksplicitne erotike te isto tako eksplicitnog nasilja uz prikaze svakojakih perverzija koje uključuje i, doduše tek implicitno prikazanu, zoofiliju. Kritika je nakon premijere žestoko napala film, a sa time se kasnije složio i sam Mattei, proglasivši ga jednim od svojih najgorih filmova. Usprkos toga, i usprkos problema sa cenzurom zbog kojih je u nekim zemljama bio dostupan samo u bitno skraćenoj verziji, među pojedinim poklonicima žanra je dobio svojevrsni kult status.

Uloge 
 Gabriele Carrara : Hans Schellenberg
 Marina Daunia : Frau Inge
 Macha Magall : Madame Eva
 Vassili Karis
 Ivano Staccioli : Général Berger

Vanjske veze 
 

Italijanski filmovi
Erotski filmovi
Dramski filmovi
Filmovi o Drugom svjetskom ratu
Eksploatacijski filmovi